**AIA-Tranbjerg Fodbold**

**Referat fra generalforsamling i AIA–Tranbjerg Fodbold, onsdag den 9. marts 2022 kl. 19.00.**

**1. Valg af dirigent**

Kim Krabbe blev valgt som dirigent og Kim konstaterede at generalforsamlingen var indkaldt rettidigt – via hjemmeside, mail og Facebook den 3. februar 2022.

**2. Bestyrelsens beretning**

Formand Morten Mølgaard aflagde bestyrelsens beretning – Morten konstaterede at der kun var gået ca. 6 mdr. siden seneste generalforsamling,

hvorfor beretningen kan synes lidt kort.

Morten roste medlemmer, trænere/ledere mv for den opbakning og loyalitet, der er udvist igennem lang tid. Det har været en udfordring at balancere mellem de mange Corona restriktioner. Heldigvis er der pt ingen restriktioner.

Der er fin aktivitet i klubben – dog med ønske om flere ungdomsspillere.

Der er fokus på etablering af flere kurser for trænere/ledere.

Corona har begrænset de sociale aktiviteter men der er allerede flere tiltag i gang på den front.

I forhold til etablering af kunststofbanen har der været flere udfordringer og bl.a. mangler den sidste myndighedsgodkendelse fra Aarhus Kommune.

Bestyrelsens beretning blev godkendt.

**3. Regnskab og budget**

Kim Krabbe gennemgik årets regnskab som udviser et tilfredsstillende resultat. Regnskabet blev godkendt.

Budget 2022 blev gennemgået og det blev oplyst at der vil komme en generel kontingentsting på ca. 6%.

**4. Forslag (indkomne forslag skal være bestyrelsen i hænde senest 14 dage før generalforsamlingen)**

Bestyrelsen har ikke modtaget indkomne forslag.

**5. Valg:**

**a. 4 bestyrelsesmedlemmer for en 2-årig periode:**

Morten Mølgaard - genvalgt

Kim Krabbe - genvalgt

Arne Søby - genvalgt

Susanne Madsen – ønskede ikke genvalg.

Dermed er der en ledig plads i bestyrelsen.

**b. 1 suppleant for 1-årig periode:**

Ledig

**c. 1 revisor for 2-årig periode:**

Erik Jensen - genvalgt

**d. 1 revisorsuppleant for en 1-årig periode**

ledig

Bestyrelsen har efterfølgende konstitueret sig med Morten Mølgaard som formand, Arne Søby som næstformand og Kim Krabbe som kasserer.

**6. Eventuelt**

* **Der blev efterlyst en beretning for de enkelte afdelinger, men der blev henvist til løbende information via facebook og hjemmeside.**
* **Der afholdes tranbjerguge i uge 24, med fodboldkampe og flere andre aktiviteter i løbet af ugen.**
* **Der blev givet en smule kritik af græsslåningen - mangelfuld og med store mængder græs efterladt på banerne. Kommunen klipper 2 gange om ugen i højsæsonen.**
* **Også rengøring af området samt i aulaen fik kritik – Morten Mølgaard tager kontakt til skolen.**
* **Morten oplyste at der kommer nyt låsesystem med ændring fra uge 11 og 8 uger frem.**

**Bestyrelsen, den 21.03.22**